ATKLĀTA KONKURSA
“Kanalizācijas skalošana, tīrīšana, utilizācija un asenizācija”
(identifikācijas Nr. VAMOIC 2024/17)
iepirkuma komisijas 18.04.2024 sēdē sniegtās atbildes
uz piegādātāja uzdotajiem jautājumiem
[bookmark: _GoBack]1.Jautājums: 
Esam iepazinušies ar iepirkuma “Kanalizācijas skalošana, tīrīšana, utilizācija un asenizācija” (identifikācijas Nr. VAMOIC 2024/17), kur 1. 8.8. punkta prasībām noteikts ka pretendenta pārbaudi par reģistrāciju APUS pārliecināsies rakstot uz SIA "Getliņi EKO" norādīto e-pasta adresi 3atkritumi@lvgmc.lv. Vai SIA "Getliņi EKO" uztur APUS sistēmu un par reģistrācijas esamību saņems viedokli no uzņēmuma, kurš neveic uzskaiti un reģistrāciju APUS reģistrētiem uzņēmumiem, bet gan pats tajā reģistrējies. Atbilstoši LR normatīvo aktu prasībām reģistru veic VSIA "Latvijas Vides ģeologijas un meteroloģijas centrs" ar kuru slēdz arī līgumu par APUS lietošanu. 
Atbilde:
Iepirkuma komisija informē, ka atklāta konkursa nolikuma 8.8.1. punktā ir skaidri norādīts, ka iepirkuma komisija pārliecināsies, vai Pretendents ir reģistrēts Atkritumu pārvadājumu uzskaites sistēmā (APUS), rakstot uz Latvijas Vides, ģeoloģijas un meteoroloģijas centra tīmekļvietnē norādīto adresi: klientu.serviss@lvgmc.lv vai SIA “Getliņi EKO” norādīto e-pasta adresi: 3atkritumi@lvgmc.lv.
2.Jautājums: 
Saskaņā ar atkritumu apsaimniekošanas likuma 17.pantu ir zināmi pienākumi atkritumu radītājam, kā viens no pienākumiem ir nodot atkritumus atbilstīgam atritumu apsaimniekotājam, kuram izsniegta atļauja apsaimniekot noteiktas klases atkritumus. Nolikuma 8.7.punkts nosaka, ka jābūt izsniegtai atļaujai bīstamo atkritumu savākšanai. Lūdzu sniegt skaidrojumu kā Iepirkumu komisija pārbaudīs vai pakalpojumu sniedzejam ir atbilstoša atkritumu apsaimniekošanas atļauja un kādas atkritumu klases var rasties pakalpojuma izpildes laikā. Vienlaikus atkritumu apsaimniekošanas atļauju izsniegt apsaimniekot konkrētu atkritumu klasi ar limitētu apjomu, tādēļ lūdzam sniegt skaidrojumu kāds atkritumu apjoms radīsies. Vai pietiek, ka būs izsniegta atļauja apsaimniekot jebkādus šķidros bīstamos atkritumus 1 t apjomā? Vienlaikus lūdzam sniegt skaidrojumu vai jāapsaimnieko tikai bīstamie vai arī nebīstamie atkritumu un kādas klases radīsies un kādi būs apjomi. 
Atbilde:
Iepirkuma komisija norāda, ka saskaņā ar atklāta konkursa nolikuma 8.7.1. punktā noteikto pretendentam, iesniedzot piedāvājumu atklātā konkursā, ir jābūt spēkā esošai Valsts vides dienesta izsniegtai atkritumu apsaimniekošanas atļaujai Tehniskajā specifikācijā iekļauto atkritumu veidu (Tehniskās specifikācijas 2.4. punktā) savākšanai, pārvadāšanai, šķirošanai, uzglabāšanai un reģenerācijai vai apglabāšanai, vai A vai B kategorijas piesārņojošās darbības atļauja, kurā iekļauti nosacījumi tehniskajā specifikācijā norādīto atkritumu veidu savākšanai, pārkraušanai, šķirošanai, uzglabāšanai un reģenerācijai vai apglabāšanai. Par spēkā esošu atkritumu apsaimniekošanas atļauju, kā arī A vai b kategorijas piesārņojošās darbības atļaujām jebkurš interesents var pārliecināties Valsts vides dienesta tīmekļvietnē: https://registri.vvd.gov.lv/izsniegtas-atlaujas-un-licences/atkritumu-apsaimniekosanas-atlaujas/izsniegtas-atkritumu-apsaimniekosanas-atlaujas/. 
Papildus Iepirkuma komisija informē, ka nav iespējams prognozēt un noteikt atkritumu apjomu, kāds varētu rasties līguma izpildes laikā.

Iepirkuma komisijas sniegtās atbildes un skaidrojumi ir neatņemama atklāta konkursa nolikuma sastāvdaļa.


